**Broj: 02-88/1**

**Budva, 29.05.2025.godine**

# Na osnovu člana 134 stav 2, 135 i 136 Zakona o privrednim društvima (,,Službeni list Crne Gore", broj 065/20 od 03.07.2020), člana 34 stav 2 i člana 38 stav 1 tačka 10 Statuta ,,Sveti Stefan hoteli” a.d. Budva i Odluke Odbora direktora broj: 02-86/1 od 29.05.2025.godine, saziva se VI (šesta) redovna elektronska

**SKUPŠTINA AKCIONARA  
 ,,SVETI STEFAN HOTELI“ A.D. BUDVA**

Za dan **30.06.2025.godine (ponedjeljak),** koja će se održati **elektronskim putem,**  sa početkom u **11.00 časova**, sa sledećim

**DNEVNIM REDOM**

1. Predlog Odluke o usvajanju Godišnjih finansijskih iskaza i Izvještaja menadžmenta za 2024.godinu;
2. Upoznavanje sa Izvještajem revizora Društva za 2024. godinu;
3. Predlog Odluke o raspodjeli dobiti Društva za 2024.godinu;
4. Predlog Odluke o prestanku mandata članova Odbora direktora;
5. Predlog Odluke o izboru članova Odbora direktora;
6. Predlog Odluke o utvrđivanju visine naknade članovima i predsjedniku Odbora direktora;
7. Predlog Odluke o imenovanju revizora Društva za 2025.godinu

Odluke po svim tačkama dnevnog reda donose se većinom glasova vlasnika akcija koji su prisutni ili zastupani putem punomoćnika, ili prijavljeni elektronskim putem, osim tačke 5. koja se  donosi  kumulativnim glasanjem, pod uslovom da Skupštini prisustvuju akcionari koji posjeduju najmanje polovinu od ukupnog broja akcija.

Skupština može odlučivati ako joj prisustvuju ili su zastupljeni putem punomoćnika, ili prijavljeni elektronskim putem, akcionari koji posjeduju više od jedne polovine ukupnog broja akcija sa pravom glasa. Samo oni akcionari koji su na spisku akcionara iz CKDD na dan pribavljanja spiska akcionara (najranije dva dana prije održavanja Skupštine) mogu učestvovati na Skupštini i ostvariti prava akcionara.

Skupština akcionara će se održati elektronskim putem.

Akcionari Društva, da bi učestvovali u radu VI (šeste) redovne sjednice Skupštine akcionara, dužni su dostaviti skeniranu ličnu kartu i skenirano punomoćje ovjereno u skladu sa Zakonom, na mejl adresu svetistefanhoteli.sasas@gmail.com.

Punomoćje iz prethodnog stava može se dostaviti elektronskim putem i mora biti potpisano elektronskim potpisom, u skladu sa zakonom kojim se uređuje elektronski potpis.

Dostavljanje navedenih dokumenata smatra se i prijavom za učešće na elektronskoj Skupštini akcionara.

Akcionari i punomoćnici akcionara se obavezuju da naknadno dostave original punomoćja i fotokopiju lične karte putem pošte, osim akcionara koji su dostavili punomoćje sa elektronskim potpisom u skladu sa Zakonom.

Potrebnu dokumentaciju elektronskim putem, akcionar ili punomoćnik akcionara, dužan je dostaviti najkasnije 3 dana **(27.06.2025.godine)** prije održavanja elektronske sjednice, radi evidentiranja akcionara koji će prisustvovati sjednici. Akcionari ili punomoćnici akcionara su dužni dostaviti mail adresu i broj mobilnog telefona radi dobijanja povratnih informacija.

Prisutni akcionari, za svrhu održavanja Skupštine akcionara elektronskim putem, smatraće se samo akcionari koji su dostavili tražena dokumenta iz ovog Obavještenja.

Akcionar, odnosno akcionari, koji zajedno imaju najmanje 5% osnovnog kapitala i koji imaju pravo predlaganja kandidata za članove Odbora direktora, odnosno njihovi punomoćnici, dužni su da dostave predloge i biografije kandidata za članove Odbora direktora najkasnije do četvrtka **27.06.2025.godine**.

Pravo na postavljanje pitanja Odboru direktora, a koja se odnose na tačke dnevnog reda zakazane Skupštine akcionara, ima akcionar ili punomoćnik akcionara putem mejla: svetistefanhoteli.sasas@gmail.com najkasnije 5 dana **(25.06.2025.godine)** prije održavanja elektronske sjednice.

Odgovori na postavljena pitanjaakcionara ili punomoćnika akcionara, od strane Odbora direktora, će biti dostavljeni elektronskim putem najkasnije 3 dana **(27.06.2025.godine )** prije održavanja elektronske sjednice, na mail adresu koju je akcionar ili punomoćnik akcionara dostavio.

Glasanje elektronskim putemakcionara ili punomoćnika akcionara može se obaviti na dan održavanja elektronske sjednice Skupštine akcionara, u terminu od 11:00 do 12:00 časova na mejl: svetistefanhoteli.sasas@gmail.com, pojedinačno za svaku predloženu Odluku. Glasanje se vrši na glasačkim listićima koji će se nakon prijave dostaviti akcionaru na mejl adresu koju je akcionar prethodno dostavio. Glasački listići koji pristignu nakon perioda održavanja elektronske sjednice smatraće se nevažećim.

Obavještenje o održavanju VI (šeste) redovne elektronske sjednice Skupštine akcionara, obrazac punomoćja i glasački listići dostupni su na internet stranici Društva: \_[www.svetistefanhoteliad.me](http://www.svetistefanhoteliad.me) /Skupština akcionara/, dok će material za sjednicu Skupštine akcionara biti dostupan na istoj internet stranici najmanje 20 dana prije održavanja Skupštine akcionara. Sve dodatne informacije u vezi Skupštine akcionara mogu se dobiti na telefon 00382 67 332 511.

Nakon održavanja VI (šeste) redovne Skupštine akcionara elektronskim putem, obavještenje o broju prisutnih akcionara i usvojenim odlukama biće objavljeno na već navedenoj internet stranici Društva.

ODBOR DIREKTORA

Predsjednica Odbora direktora

Milica Kažanegra

........................................................